《次韵刘安收惠诗二首》
宋代·晁公溯

此地冠盖国，古来翰墨场。
夜看蟇颐山，上干牛斗光。
试酌老翁井，尚余书传香。
想其居清华，汉阁千此廊。
大字写汗青，小楷书硬黄。
仙去不可追，里人祀烝尝。
神兮肯不来，冠剑在帝傍。
作诗遗里人，闻者当感伤。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。